# **B: Zoznam požiadaviek**

**Legenda identifikátorov:**

* SO: Spracovanie obrazu
* UZ: Užívateľské rozhranie
* ZP: Záznam a prehrávanie
* KA: Kvalitatívne atribúty

**SO-01 Vymedzenie oblasti záujmu (*region of interest*):** Systém sa sústredí na konkrétnu oblasť zadanú v súradniciach, respektíve v pixeloch. Vždy ide o pravidelný rovnobežník (štvorec, obdĺžnik), keďže sa určí ľavý horný a pravý dolný bod. Systém neumožní zvoliť dve oblasti, ktoré by sa navzájom prekrývali a užívateľa upozorní na chybu.

**Požiadavka UZ-01 Grafické, *"drag and drop"* vymedzenie obrazu:** Používateľ nemusí manuálne zadať konkrétne súradnice, ale oblasť si jednoducho zvoliť štvorcom/obdĺžnikom, ktorý myšou umiestni na snímaný obraz.

**Požiadavka SO-02 Nastavenie citlivosti vymedzenej oblasti:** Po tom, ako si užívateľ určí sledovanú oblasť si môže nastaviť jej citlivosť. Čím väčšia citlivosť, tým je systém pozornejší a spustí poplach aj pri nepatrnom pohybe. Naopak niektorým oblastiam vie citlivosť aj úplne vypnúť a systém si ich tak nebude všímať.

**Požiadavka KA-01 Podrobná, kvalitná dokumentácia:** K systému bude dostupná detailná dokumentácia, zahrňujúca rôzne diagramy a rozhrania jednotlivých modulov. Keďže je softvér Open Source, vďaka dokumentácii sa bude dať aj zorientovať v kóde a prípadne pridať ďalšiu funkcionalitu.

**Požiadavka S0-03 Nastavenie frekvencie snímania:** Užívateľ si môže zvoliť frekvenciu snímania. Čím vyššia, tým je väčšia šanca, že systém zachytí aj rýchli, krátkodobý pohyb. Na druhej strane to môže znamenať nižšie rozlíšenie samotného obrazu a taktiež väčšie nároky na počítač a jeho pamäť.

**Požiadavka SP-01 Nahrávanie obrazu:** záznam obrazu bude uložený na disk a používateľ si ho tak vie spätne pozrieť.

**Požiadavka S0-04 Časozber:** Systém bude ukladať snímku vo veľkých intervaloch, napr. každých 10 sekúnd. Používateľ si bude môcť takéto zábery pustiť v štandardnom snímkovaní a sledovať tak dlhé obdobie behom pár sekúnd.

**Požiadavka SP-02 Export/uloženie videa:** Systém umožní export nahratého videa v jednom zo štandardných formátov.

**Požiadavka UZ-02 Prehľadné, zrozumiteľné užívateľské rozhranie:** Rozhranie bude pre používateľa dostatočne intuitívne s rýchlou odozvou.

**Požiadavka S0-05 Poplach pri pohybe:** Pri spozorovaní náhleho pohybu v oblasti záujmu spustí systém zvukový alarm.

**Požiadavka S0-06 Kompenzovanie náhlych zmien svetla:** Systém nevyhlási chybne poplach pri náhlej zmene svetelných podmienok (napr. ak slnko prekryje mrak alebo podobne).

**Požiadavka KA-02 HW nezávislosť:** Systém bude fungovať s ľubovoľnou webkamerou.

**Požiadavka S0-07 Upozornenie emailom**: Systém pri poplachu odošle email správcovi spolu s videom obsahujúcim nahlásenú udalosť, prípadne sekvenciu fotiek z tejto udalosti.